ભાઈ-બહેન, સ્ત્રી-પુરુષ, દિકરો-દિકરી, સાસરા-પિયર આમ દરેક સંબંધોમાં કમ્પેરીઝન કરવી આપણી આદત બની ચુકી છે અને ચર્ચા કરવાનો એક મુદ્દો. એવું તો શું સાબિત કરવાનું હોય છે કે સર્ટીફીકેટ જોઈતું હોય છે, કે હમેશા આ મુદાઓ પર ચર્ચા ચાલતી રહેતી હોય. ઘરમાં પણ માત્ર ભાઈ-બહેન જ નહિ પણ બન્ને બહેનો વચ્ચે પણ કમ્પેરીઝન થતું રહેતું હોય. અને એ પણ માતા-પિતાથી લઈ ઘરના સભ્યો, કુટુંબ, સમાજ દરેક અને કમ્પેરીઝન પણ ભણતર, દેખાવ આ બધા વિશે. દરેક વ્યક્તિ અલગ, વ્યક્તિત્વ અલગ તેમ છતાં એક બીજાથી ચડિયાતાની સતત હરીફાઈ ચાલતી રહે ક્યારેક ખુદ તો ક્યારેક અન્ય દ્વારા. આ તો માત્ર ભાઈ-બહેન અને બન્ને બહેનો વચ્ચેની કમ્પેરીઝનની વાત થઈ. સ્ત્રી-પુરુષ ને દિકરો-દીકરી તો હવે સમાજના ખુબ મોટા અને ચર્ચાસ્પદ વિષયોમાંના એક બની ચૂક્યા છે. સાસરા અને પિયરની પણ વ્યવહાર ને વિચાર બાબતે સતત કમ્પેરીઝન થતી રહેતી હોય છે.